#### E L Ő T E R J E S Z T É S

**Szombathely Megyei Jogú Város Közgyűlése**

**Városstratégiai, Idegenforgalmi és Sport Bizottságának**

**2022. szeptember 27-i ülésére**

*Javaslat közigazgatási körzethatár módosítása iránti kérelem megtárgyalására*

Németh Tamás Nárai község polgármestere Szombathely Megyei Jogú Város Polgármesteréhez címzett levelében a két település közötti közigazgatási körzethatár módosítását kezdeményezte.

A kérelem alapján a két települést összekötő 8713 jelű országos mellékúttól délre, a közös közigazgatási határtól nyugatra eső szombathelyi Védelmi erdők (Ev) és Általános mezőgazdasági terület (Má) és Gazdasági erdők (Eg) területfelhasználásokba tartozó tömb cseréje történne egy, a szennyvíziszaptároló védő- és korlátozási területébe eső, jelenleg művelés alá eső szántó tömbterületére.

A kérelmet megvizsgálva megállapítottam, hogy a tervezett közigazgatási körzethatár módosítási javaslat, illetve a két terület cseréje semmilyen módon nem szolgálja Szombathely városának érdekét, nem segíti elő a pozitív irányú fejlődést.

A két terület sem az elhelyezkedése, sem a megközelíthetősége, sem a csereterület védőterületi korlátozottsága miatt nem egyenértékű, így nem javasolt a területcsere támogatása.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2022. szeptember „ ”**

/: **Dr. Horváth Attila** :/

**HATÁROZATI JAVASLAT**

**….…./2022. (IX.27.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat közigazgatási körzethatár módosítása iránti kérelem megtárgyalására” című előterjesztést, és az SZMSZ 54. § (1) bekezdés 18. pontja alapján nem javasolja a Nárai és Szombathely települések közötti területcserét..

**Felelős:** Dr. Nemény András, polgármester

Dr. Horváth Attila, alpolgármester

Tóth Kálmán, a bizottság elnöke

/a végrehajtás előkészítéséért:

Sütő Gabriella város főépítész, irodavezető//

**Határidő:** azonnal